Ιάκωβος Β΄ Αλεξανδρείας

Ο  Ιάκωβος Β΄ ήταν Πάπας και Πατριάρχης Αλεξανδρείας την περίοδο 1861-1865.

Ο κατά κόσμον Ιάκωβος Νικολάου ή Παγκώστας γεννήθηκε στην Πάτμο το 1803Εθνικό Κέντρο Τεκμηρίωσης. Σπούδασε στην εκεί Σχολή και σε ηλικία 17 ετών εκάρη μοναχός στην Ιερά Μονή του Ευαγγελιστή Ιωάννη του Θεολόγου, όντας ακόμη μαθητής. Στα 20 του έτη χειροτονήθηκε Διάκονος και ύστερα από λίγο ΙερέαςΣερραϊκά Σύμμεικτα , τόμος τέταρτος, σελ.33. Μέχρι το 1832 παρέμεινε στην Πάτμο. Το έτος αυτό μετέβη στην Κωνσταντινούπολη, όπου έτυχε την προστασία και την εύνοια του Πατριάρχη Κωνσταντίου του Α΄Νικ. Λ. Φορόπουλου, «Ιάκωβος Β΄ ο Παγκώστας. Πατριάρχης Αλεξανδρείας
(25.5.1861-30.12.1865)», Θρησκευτική και Ηθική Εγκυκλοπαιδεία, τόμ. 6 (1965), στ. 645..

Στις 20 Νοεμβρίου 1832 εξελέγη Μητροπολίτης Κασσανδρείας. Η εκλογή έγινε, με άδεια του Οικουμενικού Πατριαρχείου, στον ναό του Αγίου Δημητρίου ΘεσσαλονίκηςΑρχιμανδρίτου Αιμιλιανού Τσακοπούλου, «Επισκοπικοί Κατάλογοι κατά τους Κώδικας των Υπομνημάτων του Αρχειοφυλακίου του Οικουμενικού Πατριαρχείου», Ορθοδοξία, τόμ. 32 (1957), σελ. 83. Το 1836 έχτισε ξανά τον Μητροπολιτικό Ναό του Αγίου Νικολάου Πολυγύρου στη θέση των ερειπίων του Αγίου Χαραλάμπους που είχαν κάψει οι Τούρκοι το 1821 μαζί με τον ΠολύγυροΠίνακας επισκόπων Κασσανδρείας. Το 1835-1836 ανέλαβε επιτροπικώς τη Μητρόπολη ΣερρώνΝικομηδείας Φιλοθέου, «Ο αρχαιότερος Κώδιξ της Ιεράς Μητροπόλεως Σερρών», Ημερολόγιον της Ανατολής πολιτειογραφικόν, εμπορικόν και φιλολογικόν του έτους 1879. Υπό Π. Θωμά και Α. Παλαιολόγου, εν Κωνσταντινουπόλει 1878, σελ. 390 και τον Ιούνιο του 1846 εξελέγη Μητροπολίτης Σερρών, όπου παρέμεινε μέχρι το 1860. Ως Μητροπολίτης Σερρών βοήθησε και τον Μητροπολίτη Μελενίκου Διονύσιο στη διοίκηση της δικής του Μητρόπολης, λόγω της μακρόχρονης απουσίας του από αυτήν. Στις 11 Οκτωβρίου 1860 εξελέγη Μητροπολίτης ΚυζίκουΑρχιμανδρίτου Αιμιλιανού Τσακοπούλου, «Επισκοπικοί κατάλογοι», ό.π., 470Βασιλείου Θ. Σταυρίδου, Επισκοπική Ιστορία του Οικουμενικού Πατριαρχείου. Αι εντός της Τουρκίας Μητροπόλεις κατά τον 20όν αιώνα, Θεσσαλονίκη 1996, σελ. 102..

Στις 25 Μαΐου 1861 εξελέγη Πατριάρχης ΑλεξανδρείαςΓερασίμου Γ. Μαζαράκη, «Συμβολή εις την ιστορίαν της εν Αιγύπτω Ορθοδόξου Εκκλησίας. Πατριάρχαι Αλεξανδρείας: Παρθένιος Β΄, Θεόφιλος Β΄, Ιερόθεος, Αρτέμιος, Ιερόθεος Β΄, Καλλίνικος, Ιάκωβος Β΄ και Νικόνωρ [1788-1869]», Εκκλησιαστικός Φάρος, τόμ. 29 (1930), 77. Ως Πατριάρχης επεχείρησε να αναμειχθεί στις εσωτερικές υποθέσεις της Ελληνικής Κοινότητας Αλεξανδρείας, πράγμα που προκάλεσε την αντίδραση της Κοινότητας. Το 1862 ανακάλεσε τις αποφάσεις των προκατόχων του που αφορούσαν το λεγόμενο Σιναϊτικό ζήτημα.

Το καλοκαίρι του 1865 πήγε στην Κωνσταντινούπολη και επιστρέφοντας τον χειμώνα έμεινε στην πατρίδα του την Πάτμο. Εκεί έπαθε εγκεφαλικόКРАТКИЙ ОБЗОР ЖИЗНИ И ДЕЯТЕЛЬНОСТИ ПРЕДСТОЯТЕЛЕЙ АЛЕКСАНДРИЙСКОЙ ЦЕРКВИ В XIX ВЕКЕ και πέθανε στις 30 Δεκεμβρίου 1865.

 Παραπομπές 

 Πηγές 
 Πατριαρχείο Αλεξανδρείας 
 Σερραϊκά Σύμμεικτα , Εταιρεία Μελέτης και Έρευνας της Ιστορίας των Σερρών, τόμος τέταρτος, ISSN 1792-5045, σελ.33-34

Περαιτέρω ανάγνωση
 Αρχιεπισκόπου Αθηνών και πάσης Ελλάδος Χρυσοστόμου Παπαδοπούλου (+1938), Ιστορία της Εκκλησίας Αλεξανδρείας (62-1934), Θεσσαλονίκη 2009, σελ. 835-839
 Παντελή Κ. Λέκκου, «Αλεξάνδρεια (1858-1870): Μία μεταβατική και ταραχώδης περίοδος της Αλεξανδρινής Εκκλησίας», Γρηγόριος ο Παλαμάς, τόμ. 86 (2003), σελ. 990-1002
 Σπυρίδωνος Θ. Καλαμάκη, Από τον Μέγα Αλέξανδρο στον Ευαγγελιστή Μάρκο. Απόπειρα αχνής χαρτογράφησης της δισχιλιόχρονης ιστορίας του Πατριαρχείου Αλεξανδρείας. Αναδρομή στην ιστορία και τον ιδρυτή της πόλης, Αθήναι 2010, σελ. 330-331
 π. Δημητρίου Στρατή, «Ανέκδοτες επιστολές του Σερρών Ιακώβου (1846-1860)», Δήμου Σερρών, Πρακτικά Β΄ Διεθνούς Επιστημονικού Συνεδρίου Οι Σέρρες και η περιοχή τους από την οθωμανική κατάκτηση μέχρι τη σύγχρονη εποχή (Σέρρες 6-9 Απριλίου 2006), Α΄ τόμος, Σέρρες 2013, σελ. 331-336
 Π(αναγιώτη) Τζ(ουμέρκα), Ιάκωβος. «Πατριάρχης Αλεξανδρείας. Ο Β΄ (1861-1865)», Μεγάλη Ορθόδοξη Χριστιανική Εγκυκλοπαιδεία, τόμος 8, Αθήνα 2013, σελ. 402-403

Κατηγορία:Μητροπολίτες Κασσανδρείας
Κατηγορία:Μητροπολίτες Σερρών
Κατηγορία:Μητροπολίτες Κυζίκου
Κατηγορία:Πατριάρχες Αλεξανδρείας και πάσης Αφρικής